एक सफाई कर्मचारी की सेवा बाँके बिहारी मंदिर के अन्दर लगी हुई थी। वर्षों से वह अपनी सेवा सुचारू रूप से कर रहा था। प्रतिदिन आने वाले असंख्य भक्तों को देखता और उपर ठाकुर बाँके बिहारी को सतत खड़े देखता। एक दिन अचानक उसे विचार हुआ कि हमारा यह ठाकुर हमेशा एक ही स्थान पर खड़ा रहता है, अवश्य ही थक जाता होगा। भक्ति प्रेमवश वह अपने ठाकुर बाँके बिहारी से मन-ही-मन बोला कि आप लगातार एक ही स्थान पर खड़े-खड़े थक जाते होंगे, अतः आज मैं आपके स्थान पर खड़ा हो जाउँगा और आप एक दिन का विश्राम कर लें। ठाकुर ने कहा कि यह खड़े रहने का खेल बड़ा निराला है, यह तुमसे न हो सकेगा। पर वह सफाई कर्मचारी नहीं माना, ठाकुर को भक्त के आग्रह के सम्मुख झुकना पड़ा।